title: Komisijas Īstenošanas regula (ES) 2019/364 (2018. gada 13. decembris), ar ko nosaka īstenošanas tehniskos standartus attiecībā uz darījumu reģistru reģistrācijas un reģistrācijas paplašināšanas pieteikumu formātu saskaņā ar Eiropas Parlamenta un Padomes Regulu (ES) 2015/2365 (Dokuments attiecas uz EEZ.)

text:
                  22.3.2019

                  LV

                  Eiropas Savienības Oficiālais Vēstnesis

                  L 81/125

         KOMISIJAS ĪSTENOŠANAS REGULA (ES) 2019/364
         (2018. gada 13. decembris),
         ar ko nosaka īstenošanas tehniskos standartus attiecībā uz darījumu reģistru reģistrācijas un reģistrācijas paplašināšanas pieteikumu formātu saskaņā ar Eiropas Parlamenta un Padomes Regulu (ES) 2015/2365
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2365 par vērtspapīru finansēšanas darījumu un atkalizmantošanas pārredzamību un ar ko groza Regulu (ES) Nr. 648/2012 (1), un jo īpaši tās 5. panta 8. punktu,
         tā kā:

                     (1)

                     Ar Eiropas Vērtspapīru un tirgu iestādei (EVTI) iesniegtu darījumu reģistru reģistrācijas un reģistrācijas paplašināšanas pieteikumu vienotu formātu būtu jānodrošina, ka visa saskaņā ar Komisijas Deleģēto regulu (ES) 2019/359 (2) pieprasītā informācija tiek iesniegta EVTI un ka tā to var viegli identificēt.

                     (2)

                     Lai atvieglotu darījumu reģistra iesniegtās informācijas identificēšanu, uz visiem pieteikumam pievienotajiem dokumentiem būtu jānorāda unikāls atsauces numurs.

                     (3)

                     Saskaņā ar Deleģētās regulas (ES) 2019/359 1. panta 3. punktu gadījumā, ja pieteikumu iesniegušais darījumu reģistrs uzskata, ka Deleģētās regulas (ES) 2019/359 prasība tam nav piemērojama, tam savā pieteikumā ir skaidri jānorāda minētā prasība un jāsniedz paskaidrojums par to, kāpēc šāda prasība tam nav piemērojama. Minētās prasības un paskaidrojumi būtu skaidri jānorāda reģistrācijas vai reģistrācijas paplašināšanas pieteikumā.

                     (4)

                     Jebkura informācija, kas EVTI iesniegta darījumu reģistra reģistrācijas vai reģistrācijas paplašināšanas pieteikumā, būtu jāsniedz uz pastāvīga informācijas nesēja, kā definēts Eiropas Parlamenta un Padomes Direktīvā 2009/65/EK (3), lai to varētu uzglabāt izmantošanai nākotnē un reproducēšanai.

                     (5)

                     Šīs regulas pamatā ir īstenošanas tehnisko standartu projekts, ko EVTI iesniegusi Eiropas Komisijai saskaņā ar procedūru, kas noteikta Eiropas Parlamenta un Padomes Regulas (ES) Nr. 1095/2010 (4) 15. pantā.

                     (6)

                     EVTI ir veikusi atklātas sabiedriskās apspriešanās par minēto īstenošanas tehnisko standartu projektu, izanalizējusi iespējamās attiecīgās izmaksas un ieguvumus un lūgusi saskaņā ar Regulas (ES) Nr. 1095/2010 37. pantu izveidotās Eiropas Vērtspapīru un tirgu nozares ieinteresēto personu grupas viedokli,

               IR PIEŅĒMUSI ŠO REGULU.

            1. pants
            Reģistrācijas un reģistrācijas paplašināšanas pieteikuma formāts

               1.   Reģistrācijas vai reģistrācijas paplašināšanas pieteikumu iesniedz pielikumā noteiktajā formātā.

               2.   Darījumu reģistrs katram tā iesniegtajam dokumentam piešķir unikālu atsauces numuru un skaidri norāda, uz kuru konkrēto Deleģētās regulas (ES) 2019/359 prasību dokuments attiecas.

               3.   Reģistrācijas vai reģistrācijas paplašināšanas pieteikumā skaidri norāda iemeslus, kāpēc nav iesniegta informācija, kas attiecas uz konkrētu prasību.

               4.   Reģistrācijas vai reģistrācijas paplašināšanas pieteikumu iesniedz uz pastāvīga informācijas nesēja, kā definēts Direktīvas 2009/65/EK 2. panta 1. punkta m) apakšpunktā.

            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 13. decembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 337, 23.12.2015., 1. lpp.

            (2)  Komisijas 2018. gada 13. decembra Deleģētā regula (ES) 2019/359, ar ko Eiropas Parlamenta un Padomes Regulu (ES) 2015/2365 papildina attiecībā uz regulatīvajiem tehniskajiem standartiem, kuros konkretizēta darījumu reģistra reģistrācijas pieteikumā un reģistrācijas tvēruma paplašināšanas pieteikumā sniedzamā informācija (skatīt šā Oficiālā Vēstneša 45. lpp.).

            (3)  Eiropas Parlamenta un Padomes 2009. gada 13. jūlija Direktīva 2009/65/EK par normatīvo un administratīvo aktu koordināciju attiecībā uz pārvedamu vērtspapīru kolektīvo ieguldījumu uzņēmumiem (PVKIU) (OV L 302, 17.11.2009., 32. lpp.).

            (4)  Eiropas Parlamenta un Padomes 2010. gada 24. novembra Regula (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi) (OV L 331, 15.12.2010., 84. lpp.).

            PIELIKUMS

                        DARĪJUMU REĢISTRA REĢISTRĀCIJAS VAI REĢISTRĀCIJAS PAPLAŠINĀŠANAS PIETEIKUMA FORMĀTS

                        VISPĀRĪGA INFORMĀCIJA

                        Piemērošanas sākumdiena

                        Darījumu reģistra uzņēmuma nosaukums

                        Darījumu reģistra juridiskā adrese

                        Vērtspapīru finansēšanas darījumu veidi, par kuriem darījumu reģistrs ir iesniedzis reģistrācijas pieteikumu

                        Par pieteikumu atbildīgās personas vārds un uzvārds

                        Par pieteikumu atbildīgās personas kontaktinformācija

                        Tās personas (personu) vārds un uzvārds, kas ir atbildīga(-as) par darījumu reģistra atbilstību vai iesaistīta darījumu reģistra atbilstības novērtējumā

                        Tās personas (personu) kontaktinformācija, kas ir atbildīga(-as) par darījumu reģistra atbilstību vai iesaistīta darījumu reģistra atbilstības novērtējumā

                        Mātesuzņēmuma vai meitasuzņēmumu identifikācijas dati

                        ATSAUCES UZ DOKUMENTIEM (1)

                        Deleģētās regulas (ES) 2019/359 pants

                        Unikālais dokumenta atsauces numurs

                        Dokumenta nosaukums

                        Dokumenta nodaļa/iedaļa/lappuse, kurā sniegta informācija vai norādīts informācijas nesniegšanas iemesls

               (1)  Attiecas uz visu informāciju, kas pieprasīta Deleģētajā regulā (ES) 2019/359, izņemot 1. panta a), c) un g) punktā pieprasīto informāciju.


title: Komisijas Īstenošanas regula (ES) 2019/365 (2018. gada 13. decembris), ar ko nosaka īstenošanas tehniskos standartus attiecībā uz procedūrām un veidlapām informācijas apmaiņai par sankcijām, pasākumiem un izmeklēšanām saskaņā ar Eiropas Parlamenta un Padomes Regulu (ES) 2015/2365 (Dokuments attiecas uz EEZ.)

text:
                  22.3.2019

                  LV

                  Eiropas Savienības Oficiālais Vēstnesis

                  L 81/128

         KOMISIJAS ĪSTENOŠANAS REGULA (ES) 2019/365
         (2018. gada 13. decembris),
         ar ko nosaka īstenošanas tehniskos standartus attiecībā uz procedūrām un veidlapām informācijas apmaiņai par sankcijām, pasākumiem un izmeklēšanām saskaņā ar Eiropas Parlamenta un Padomes Regulu (ES) 2015/2365
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2365 par vērtspapīru finansēšanas darījumu un atkalizmantošanas pārredzamību un ar ko groza Regulu (ES) Nr. 648/2012 (1), un jo īpaši tās 25. panta 4. punktu,
         tā kā:

                     (1)

                     Lai nodrošinātu, ka Eiropas Vērtspapīru un tirgu iestāde (EVTI) saņem pilnīgu un precīzu informāciju par piemērotajiem administratīvajiem un krimināltiesiskiem pasākumiem un veiktajām kriminālizmeklēšanām attiecībā uz Regulas (ES) 2015/2365 pārkāpumiem, būtu jānosaka kopējas procedūras un veidlapas minētās informācijas iesniegšanai.

                     (2)

                     Lai izvairītos no informācijas dubultas ievadīšanas un kompetences konfliktiem starp vairākām vienas dalībvalsts ziņojošajām iestādēm, katrā dalībvalstī būtu jānorīko vienots kontaktpunkts informācijas apmaiņai ar EVTI.

                     (3)

                     Lai iekļautu nozīmīgu informāciju ikgadējos EVTI publicējamos ziņojumos par sankcijām, pasākumiem un izmeklēšanām, kompetento iestāžu sniegtajā informācijā, izmantojot īpašas veidlapas, būtu skaidri jānorāda, kuri Regulas (ES) 2015/2365 noteikumi ir pārkāpti.

                     (4)

                     Kompetentajai iestāde būtu jāsniedz EVTI lēmuma, ar ko piemēro administratīvo sankciju vai pasākumu, kopija un skaidrs kopsavilkums par šā lēmuma būtiskajiem elementiem. Tomēr, lai ierobežotu ziņošanas slogu, ja konkrētā administratīvā sankcija vai pasākums jau ir paziņots EVTI saskaņā ar Regulas (ES) 2015/2365 25. panta 3. punktu, kompetentajai iestādei būtu vienīgi skaidri jāatsaucas uz minēto sankciju vai pasākumu.

                     (5)

                     Šīs regulas pamatā ir īstenošanas tehnisko standartu projekts, ko EVTI iesniegusi Eiropas Komisijai saskaņā ar procedūru, kas noteikta Eiropas Parlamenta un Padomes Regulas (ES) Nr. 1095/2010 (2) 15. pantā.

                     (6)

                     Saskaņā ar Regulas (ES) Nr. 1095/2010 15. pantu EVTI nav veikusi atklātu sabiedrisko apspriešanu par šīs regulas pamatā esošo īstenošanas tehnisko standartu projektu un nav analizējusi attiecīgo kompetento iestāžu iespējamās izmaksas un ieguvumus saistībā ar standarta veidlapu un procedūru ieviešanu, jo tas būtu bijis nesamērīgi attiecībā uz to darbības jomu un ietekmi, ņemot vērā to, ka īstenošanas tehnisko standartu adresāti ir dalībvalstu kompetentās iestādes, nevis tirgus dalībnieki.

                     (7)

                     EVTI lūdza saskaņā ar Regulas (ES) Nr. 1095/2010 37. pantu izveidotās Vērtspapīru un tirgu nozares ieinteresēto personu grupas atzinumu,

               IR PIEŅĒMUSI ŠO REGULU.

            1. pants
            Kontaktpunkti

               1.   Eiropas Vērtspapīru un tirgu iestāde (EVTI) norīko vienu kontaktpunktu Regulas (ES) 2015/2365 25. panta 1. un 2. punktā minētās informācijas saņemšanai un visu veidu saziņai par jebkuru jautājumu, kas saistīts ar šādas informācijas saņemšanu. Informāciju par kontaktpunktu dara pieejamu EVTI tīmekļa vietnē.

               2.   Katras dalībvalsts kompetentās iestādes attiecīgajā dalībvalstī norīko vienu kontaktpunktu visu veidu saziņai par Regulas (ES) 2015/2365 25. panta 1. un 2. punktā minētās informācijas sniegšanu. Kompetentās iestādes informē EVTI par minētajiem kontaktpunktiem.

            2. pants
            Ikgadēja apkopotās informācijas iesniegšana

               1.   Kontaktpunkti, kurus katras dalībvalsts kompetentās iestādes norīkojušas saskaņā ar 1. panta 2. punktu, sniedz EVTI Regulas (ES) 2015/2365 25. panta 1. punktā minēto informāciju, izmantojot šīs regulas I pielikumā iekļauto veidlapu. Sniedz lēmumu, ar kuriem piemēro administratīvās sankcijas vai citus administratīvos pasākumus, kopijas un šādu lēmumu kopsavilkumus, izņemot gadījumus, kad minētā sankcija vai pasākums jau ir paziņots EVTI saskaņā ar Regulas (ES) 2015/2365 25. panta 3. punktu. Lēmumu kopijas iesniedz veidlapai pievienotajos e-pasta pielikumos.

               2.   Kontaktpunkti, kurus katras dalībvalsts kompetentās iestādes norīkojušas saskaņā ar 1. panta 2. punktu, sniedz EVTI Regulas (ES) 2015/2365 25. panta 2. punktā minēto informāciju, izmantojot šīs regulas II pielikumā iekļauto veidlapu.

               3.   Veidlapas, kas minētas 1. un 2. punktā, attiecas uz viena kalendārā gada pārskata periodu, un tās kopā ar jebkuriem pielikumiem elektroniski aizpilda un iesniedz, pa e-pastu nosūtot EVTI kontaktpunktam ne vēlāk kā līdz nākamā gada 31. martam.
               Veidlapas, kas minētas 1. un 2. punktā, pirmo reizi iesniedz 2018. gadā par 2016. un 2017. kalendāro gadu.

            3. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 13. decembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 337, 23.12.2015., 1. lpp.

            (2)  Eiropas Parlamenta un Padomes 2010. gada 24. novembra Regula (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi) (OV L 331, 15.12.2010., 84. lpp.).

            I PIELIKUMS
            Teksts attēlu

               Veidlapa apkopotas un detalizētas informācijas iesniegšanai par visām piemērotajām administratīvajām sankcijām un citiem administratīvajiem pasākumiem
               Apkopota un detalizēta informācija par visām administratīvajām sankcijām un citiem administratīvajiem pasākumiem, ko […]. gadā saskaņā ar […] […]. pantu piemērojusi [kompetentās iestādes nosaukums]
               SŪTĪTĀJS:
               Dalībvalsts:
               Kompetentā iestāde:
               Adrese:
               (Norīkotās kontaktpersonas kontaktinformācija)
               Vārds, uzvārds:
               Tālrunis:
               E-pasts:
               SAŅĒMĒJS:
               EVTI
               (Norīkotās kontaktpersonas kontaktinformācija)
               Vārds, uzvārds:
               Tālrunis:
               E-pasts:
               Pārskata periods:
               Godātais/Cienītā [ierakstīt attiecīgo vārdu]!
               Saskaņā ar Regulas (ES) 2015/2365 25. panta 1. punktu vēlamies sniegt EVTI apkopotu un detalizētu informāciju par visām administratīvajām sankcijām un citiem administratīvajiem pasākumiem, ko […]. gadā piemērojusi [kompetentās iestādes nosaukums].

            Teksts attēlu

               Apkopotā informācija ir izklāstīta šajā tabulā:
               Regulas (ES) 2015/2365 noteikumi, attiecībā uz kuriem ir piemērotas administratīvas sankcijas/pasākumi
               Pārskata periodā piemēroto sankciju/pasākumu skaits
               Pārskata periodā piemēroto finanšu sankciju summa naudas izteiksmē
               [pants, punkts, apakšpunkts]
               [sankciju/pasākumu skaits]
               [finanšu sankciju summa naudas izteiksmē (1)]
               Sankcijas/pasākumi – kopā (2)
               [sankciju/pasākumu skaits kopā]
               [finanšu sankciju kopsumma naudas izteiksmē]
               Detalizētā informācija par katru tabulā iekļauto pasākumu un sankciju tiek sniegta šādi.
               Pirmkārt, jau esam ziņojuši EVTI par šādiem pasākumiem un sankcijām, kas piemēroti […]. gadā saskaņā ar Regulas (ES) 2015/2365 25. panta 3. punktu:
               [Saraksts ar katru attiecīgajā periodā paziņoto pasākumu un sankciju]
               Otrkārt, par šādiem [IEVIETOT GADU]. gadā piemērotajiem pasākumiem un sankcijām pieņemtā(-o) lēmuma(-u) kopijas ir sniegtas atsevišķā e-pasta pielikumā(-os), kas pievienots(-i) šai veidlapai:
               [Saraksts ar katru pasākumu un sankciju, par kuru tiek sniegts lēmums]
               Treškārt, šādu pasākumu un sankciju kopsavilkums ir izklāstīts turpmāk:
               [Numerācijas kārtībā (1., 2., 3. utt.) uzskaitīt katru pasākumu un sankciju, kuras kopsavilkums ir sniegts turpmāk.]
               1. [Atsauce uz pirmo pasākumu/sankciju, kas iepriekš minēta sarakstā]
               [Pasākumu/sankciju kopsavilkums]
               2. [Atsauce uz otro pasākumu/sankciju, kas iepriekš minēta sarakstā]
               [Pasākumu/sankciju kopsavilkums]
               [Attiecībā uz trešo un katru nākamo kopsavilkumu, kas tiek sniegts, turpiniet numerācijas kārtību, izmantojot minēto formātu.]
               Ar cieņu,
               [paraksts]
               (1) Norādīt vērtību EUR vai valsts valūtā. Ja attiecīgās sankcijas attiecas ne tikai uz attiecīgo Regulas (ES) 2015/2365. pantu, bet arī citu normu pārkāpumiem, katrai vērtībai pievieno norādi “APKOPOTAIS RĀDĪTĀJS”.
               (2) Tā kā piemērotās sankcijas/pasākumi var būt balstīti uz vairāk nekā vienu tiesību normu, dažādo rindu summa (sankciju vai pasākumu skaits/finanšu sankciju summa naudas izteiksmē) var neatbilst piemēroto sankciju/pasākumu kopējam skaitam vai naudas sodu kopējai vērtībai.

            II PIELIKUMS
            Teksts attēlu

               Veidlapa anonīmu un apkopotu datu iesniegšanai par visām veiktajām kriminālizmeklēšanām un piemērotajiem kriminālsodiem
               Anonīmi un apkopoti dati par visām […]. gadā saskaņā ar […] […]. pantu veiktajām kriminālizmeklēšanām un piemērotajiem kriminālsodiem
               SŪTĪTĀJS:
               Dalībvalsts:
               Kompetentā iestāde:
               Adrese:
               (Norīkotās kontaktpersonas kontaktinformācija)
               Vārds, uzvārds:
               Tālrunis:
               E-pasts:
               SAŅĒMĒJS:
               EVTI
               (Norīkotās kontaktpersonas kontaktinformācija)
               Vārds, uzvārds:
               Tālrunis:
               E-pasts:
               Pārskata periods:
               Godātais/Cienītā [ierakstīt attiecīgo vārdu]!
               Saskaņā ar Regulas (ES) 2015/2365 25. panta 2. punktu vēlamies EVTI sniegt anonīmu un apkopotu informāciju par visām [dalībvalstī] […]. gadā veiktajām kriminālizmeklēšanām un piemērotajiem kriminālsodiem.

            Teksts attēlu

               Apkopotā informācija ir izklāstīta turpmākajās tabulās:
               Kriminālizmeklēšanas:
               Regulas (ES) 2015/2365 noteikumi, saskaņā ar kuriem ir sāktas kriminālizmeklēšanas.
               Pārskata periodā veikto kriminālizmeklēšanu skaits
               [pants, punkts, apakšpunkts]
               [kriminālizmeklēšanu skaits]
               Kopā – kriminālizmeklēšanas
               [kopējais kriminālizmeklēšanu skaits (1)]
               Piemērotie kriminālsodi:
               Regulas (ES) 2015/2365 noteikumi, attiecībā uz kuriem ir piemēroti kriminālsodi.
               Pārskata periodā piemēroto kriminālsodu skaits
               Pārskata periodā piemēroto naudas sodu vērtība
               [pants, punkts, apakšpunkts]
               [kriminālsodu skaits]
               [naudas sodu vērtība (2)]
               Kriminālsodi – kopā (3)
               [kopējais kriminālsodu skaits]
               [naudas sodu kopējā vērtība]
               Ar cieņu,
               [paraksts]
               (1) Tā kā kriminālizmeklēšanas var būt balstītas uz vairāk nekā vienu tiesību normu, dažādo rindu summa var neatbilst kopējam kriminālizmeklēšanu skaitam.
               (2) Norādīt vērtību EUR vai valsts valūtā. Ja attiecīgais naudas sods attiecas ne tikai uz attiecīgo Regulas (ES) 2015/2365. pantu, bet arī citu normu pārkāpumiem, katrai vērtībai pievieno norādi “APKOPOTAIS RĀDĪTĀJS”.
               (3) Tā kā piemērotie kriminālsodi var būt balstīti uz vairāk nekā vienu tiesību normu, dažādo rindu summa (kriminālsodu skaits/vērtība) var neatbilst piemēroto kriminālsodu kopējam skaitam/naudas sodu kopējai vērtībai.


title: Komisijas Īstenošanas regula (ES) 2019/586 (2019. gada 11. aprīlis), ar ko attiecībā uz Lielbritānijas un Ziemeļīrijas Apvienotās Karalistes un dažu tās atkarīgo teritoriju iekļaušanu to trešo valstu, teritoriju, zonu vai nodalījumu sarakstā, no kuriem Savienībā atļauts ievest mājputnu un mājputnu produktu sūtījumus, groza Komisijas Regulas (EK) Nr. 798/2008 I pielikuma 1. daļu (Dokuments attiecas uz EEZ.)

text:
                  11.4.2019

                  LV

                  Eiropas Savienības Oficiālais Vēstnesis

                  LI 100/4

         KOMISIJAS ĪSTENOŠANAS REGULA (ES) 2019/586
         (2019. gada 11. aprīlis),
         ar ko attiecībā uz Lielbritānijas un Ziemeļīrijas Apvienotās Karalistes un dažu tās atkarīgo teritoriju iekļaušanu to trešo valstu, teritoriju, zonu vai nodalījumu sarakstā, no kuriem Savienībā atļauts ievest mājputnu un mājputnu produktu sūtījumus, groza Komisijas Regulas (EK) Nr. 798/2008 I pielikuma 1. daļu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta 1. un 4. punktu,
         ņemot vērā Padomes 2009. gada 30. novembra Direktīvu 2009/158/EK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (2), un jo īpaši tās 23. panta 1. punktu,
         tā kā:

                     (1)

                     Apvienotā Karaliste 2017. gada 29. martā iesniedza paziņojumu par nodomu izstāties no Savienības saskaņā ar Līguma par Eiropas Savienību (LES) 50. pantu. 2019. gada 22. martā Eiropadome, vienojoties ar Apvienoto Karalisti, pieņēma Lēmumu (ES) 2019/476 (3), ar ko pagarina laikposmu saskaņā ar LES 50. panta 3. punktu. Saskaņā ar minēto lēmumu tad, ja Pārstāvju palāta vēlākais līdz 2019. gada 29. martam Izstāšanās līgumu neapstiprina, LES 50. panta 3. punktā paredzētais laikposms tiek pagarināts līdz 2019. gada 12. aprīlim. Tā kā Izstāšanās līgums līdz 2019. gada 29. martam netika apstiprināts, Savienības tiesības Apvienotajai Karalistei un tās teritorijā vairs nebūs piemērojamas no 2019. gada 13. aprīļa (“izstāšanās dienas”).

                     (2)

                     Ar Komisijas Regulu (EK) Nr. 798/2008 (4) ir izveidots to trešo valstu, teritoriju, zonu un nodalījumu saraksts, no kuriem atļauts importēt un tranzītā caur Savienību pārvadāt mājputnus un mājputnu produktus (“preces”), un paredzēti veterinārās sertifikācijas noteikumi. Tajā noteikts, ka preces importēt Savienībā un pārvadāt tranzītā caur to atļauts vienīgi no tām trešām valstīm, teritorijām, zonām vai nodalījumiem, kas norādīti regulas I pielikuma 1. daļas tabulas 1. un 3. slejā.

                     (3)

                     Lielbritānijas un Ziemeļīrijas Apvienotā Karaliste ir sniegusi nepieciešamās garantijas, ka minētā valsts un dažas no tās atkarīgajām teritorijām no izstāšanās dienas ievēros Regulā (EK) Nr. 798/2008 paredzētos nosacījumus attiecībā uz preču sūtījumu ievešanu Savienībā, vismaz deviņus mēnešus ilgu sākotnējo periodu turpinot pildīt Savienības tiesību aktu prasības.

                     (4)

                     Tāpēc, ņemot vērā šīs īpašās garantijas, ko nodrošina Lielbritānijas un Ziemeļīrijas Apvienotā Karaliste, un lai izvairītos no nevajadzīgiem tirdzniecības traucējumiem pēc izstāšanās dienas, Lielbritānijas un Ziemeļīrijas Apvienotā Karaliste un dažas no tās atkarīgajām teritorijām būtu jāiekļauj Regulas (ES) Nr. 798/2008 I pielikuma 1. daļas sarakstā, kur minētas tās trešās valstis, teritorijas, zonas un nodalījumi, no kuriem Savienībā atļauts ievest preču sūtījumus.

                     (5)

                     Tādēļ Regulas (EK) Nr. 798/2008 I pielikums būtu attiecīgi jāgroza.

                     (6)

                     Šī regula būtu jāpiemēro no 2019. gada 13. aprīļa, ja vien minētajā dienā Lielbritānijas un Ziemeļīrijas Apvienotajai Karalistei un tās teritorijā neturpina piemērot Savienības tiesības.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Regulas (EK) Nr. 798/2008 I pielikuma 1. daļu groza saskaņā ar šīs regulas pielikuma tekstu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 13. aprīļa.
            Tomēr, ja minētajā dienā Lielbritānijas un Ziemeļīrijas Apvienotajai Karalistei un tās teritorijā turpina piemērot Savienības tiesības, šo regulu nepiemēro.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 11. aprīlī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 18, 23.1.2003., 11. lpp.

            (2)  OV L 343, 22.12.2009., 74. lpp.

            (3)  Eiropadomes 2019. gada 22. marta Lēmums (ES) 2019/476, kas pieņemts, vienojoties ar Apvienoto Karalisti, ar ko pagarina laikposmu saskaņā ar LES 50. panta 3. punktu (OV L 80 I, 22.3.2019., 1. lpp.).

            (4)  Komisijas 2008. gada 8. augusta Regula (EK) Nr. 798/2008 par to trešo valstu, teritoriju, zonu un nodalījumu saraksta izveidošanu, no kuriem atļauts importēt un tranzītā caur Kopienu pārvadāt mājputnus un mājputnu produktus, un par veterinārās sertifikācijas noteikumiem (OV L 226, 23.8.2008., 1. lpp.).

            PIELIKUMS
            Regulas (EK) Nr. 798/2008 I pielikuma 1. daļu groza šādi:

                        a)

                        aiz ieraksta par Ķīnu iekļauj šādas rindas:

                                    Trešās valsts vai teritorijas ISO kods un nosaukums

                                    Trešās valsts, teritorijas, zonas vai nodalījuma kods

                                    Trešās valsts, teritorijas, zonas vai nodalījuma apraksts

                                    Veterinārais sertifikāts

                                    Īpaši nosacījumi

                                    Īpaši nosacījumi

                                    Putnu gripas uzraudzības statuss

                                    Putnu gripas vakcinācijas statuss

                                    Salmonellu kontroles statuss

                                    Paraugs(-i)

                                    Papildu garantijas

                                    Noslēguma datums

                                    Sākuma datums

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    “GB — Lielbritānijas un Ziemeļīrijas Apvienotā Karaliste

                                    GB-0

                                    Visa valsts

                                    SPF

                                    BPP, BPR, DOC, DOR, HEP, HER, SRP, SRA, LT20

                                    A

                                    WGM

                                    EP, E, POU, RAT

                                    GG — Gērnsija

                                    GG-0

                                    Visa valsts

                                    SPF

                                    BPP, BPR, DOC, DOR, HEP, HER, SRP, SRA, LT20

                                    A”

                                    WGM

                                    EP, E, POU, RAT

                        b)

                        aiz ieraksta par Islandi iekļauj šādu rindu:

                                    Trešās valsts vai teritorijas ISO kods un nosaukums

                                    Trešās valsts, teritorijas, zonas vai nodalījuma kods

                                    Trešās valsts, teritorijas, zonas vai nodalījuma apraksts

                                    Veterinārais sertifikāts

                                    Īpaši nosacījumi

                                    Īpaši nosacījumi

                                    Putnu gripas uzraudzības statuss

                                    Putnu gripas vakcinācijas statuss

                                    Salmonellu kontroles statuss

                                    Paraugs(-i)

                                    Papildu garantijas

                                    Noslēguma datums

                                    Sākuma datums

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    “JE — Džērsija

                                    JE-0

                                    Visa valsts

                                    SPF

                                    BPP, BPR, DOC, DOR, HEP, HER, SRP, SRA, LT20

                                    A”

                                    WGM

                                    EP, E, POU, RAT


title: Komisijas Īstenošanas regula (ES) 2019/587 (2019. gada 11. aprīlis), ar ko attiecībā uz Lielbritānijas un Ziemeļīrijas Apvienotās Karalistes un noteiktu tās atkarīgo teritoriju iekļaušanu to trešo valstu vai to daļu sarakstā, no kurām Savienībā atļauts ievest savvaļas zaķu dzimtas dzīvnieku, noteiktu savvaļas sauszemes zīdītāju un saimniecībās audzētu trušu gaļas sūtījumus, groza Regulas (EK) Nr. 119/2009 I pielikumu (Dokuments attiecas uz EEZ.)

text:
                  11.4.2019

                  LV

                  Eiropas Savienības Oficiālais Vēstnesis

                  LI 100/8

         KOMISIJAS ĪSTENOŠANAS REGULA (ES) 2019/587
         (2019. gada 11. aprīlis),
         ar ko attiecībā uz Lielbritānijas un Ziemeļīrijas Apvienotās Karalistes un noteiktu tās atkarīgo teritoriju iekļaušanu to trešo valstu vai to daļu sarakstā, no kurām Savienībā atļauts ievest savvaļas zaķu dzimtas dzīvnieku, noteiktu savvaļas sauszemes zīdītāju un saimniecībās audzētu trušu gaļas sūtījumus, groza Regulas (EK) Nr. 119/2009 I pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, minētā panta 1. punkta pirmo daļu un 4. punktu un 9. panta 4. punktu,
         tā kā:

                     (1)

                     Apvienotā Karaliste 2017. gada 29. martā iesniedza paziņojumu par nodomu izstāties no Savienības saskaņā ar Līguma par Eiropas Savienību (LES) 50. pantu. 2019. gada 22. martā Eiropadome, vienojoties ar Apvienoto Karalisti, pieņēma Lēmumu (ES) 2019/476 (2), ar ko pagarina laikposmu saskaņā ar LES 50. panta 3. punktu. Saskaņā ar minēto lēmumu tad, ja Pārstāvju palāta vēlākais līdz 2019. gada 29. martam Izstāšanās līgumu neapstiprina, LES 50. panta 3. punktā paredzētais laikposms tiek pagarināts līdz 2019. gada 12. aprīlim. Tā kā Izstāšanās līgums līdz 2019. gada 29. martam nav apstiprināts, Savienības tiesības Apvienotajai Karalistei un tās teritorijā vairs nebūs piemērojamas no 2019. gada 13. aprīļa (“izstāšanās dienas”).

                     (2)

                     Ar Komisijas Regulu (EK) Nr. 119/2009 (3) ir noteikti sabiedrības veselības un dzīvnieku veselības nosacījumi un sertifikācijas prasības savvaļas zaķu dzimtas dzīvnieku, noteiktu savvaļas sauszemes zīdītāju un saimniecībās audzētu trušu gaļas ievešanai Savienībā un izveidots to trešo valstu un to daļu saraksts, no kurām šādu sūtījumu ievešana ir atļauta.

                     (3)

                     Lielbritānijas un Ziemeļīrijas Apvienotā Karaliste ir sniegusi nepieciešamās garantijas, ka minētā valsts un noteiktas tās atkarīgās teritorijas pēc izstāšanās dienas ievēros Regulā (EK) Nr. 119/2009 paredzētos nosacījumus attiecībā uz savvaļas zaķu dzimtas dzīvnieku, noteiktu savvaļas sauszemes zīdītāju un saimniecībās audzētu trušu gaļas sūtījumu ievešanu Savienībā, vismaz deviņus mēnešus ilgu sākotnējo periodu turpinot pildīt Savienības tiesību aktu prasības.

                     (4)

                     Tāpēc, ņemot vērā šīs īpašās garantijas, ko nodrošina Lielbritānijas un Ziemeļīrijas Apvienotā Karaliste, un lai izvairītos no nevajadzīgiem tirdzniecības traucējumiem pēc izstāšanās dienas, Apvienotā Karaliste un noteiktas tās atkarīgās teritorijas būtu jāiekļauj Regulas (EK) Nr. 119/2009 I pielikuma sarakstā, kur minētas tās trešās valstis un to daļas, no kurām Savienībā atļauts ievest savvaļas zaķu dzimtas dzīvnieku, noteiktu savvaļas sauszemes zīdītāju un saimniecībās audzētu trušu gaļas sūtījumus.

                     (5)

                     Tādēļ Regulas (EK) Nr. 119/2009 I pielikums būtu attiecīgi jāgroza.

                     (6)

                     Šī regula būtu jāpiemēro no 2019. gada 13. aprīļa, ja vien minētajā dienā Lielbritānijas un Ziemeļīrijas Apvienotajai Karalistei un tās teritorijā neturpina piemērot Savienības tiesības.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Regulas (EK) Nr. 119/2009 I pielikuma 1. daļu groza saskaņā ar šīs regulas pielikumu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 13. aprīļa.
            Tomēr, ja minētajā dienā Lielbritānijas un Ziemeļīrijas Apvienotajai Karalistei un tās teritorijā turpina piemērot Savienības tiesības, šo regulu nepiemēro.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 11. aprīlī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 18, 23.1.2003., 11. lpp.

            (2)  Eiropadomes 2019. gada 22. marta Lēmums (ES) 2019/476, kas pieņemts, vienojoties ar Apvienoto Karalisti, ar ko pagarina laikposmu saskaņā ar LES 50. panta 3. punktu (OV L 80 I, 22.3.2019., 1. lpp.).

            (3)  Komisijas 2009. gada 9. februāra Regula (EK) Nr. 119/2009, ar ko nosaka trešo valstu vai to daļu sarakstu un veterinārās sertifikācijas prasības savvaļas zaķu dzimtas dzīvnieku, noteiktu savvaļas sauszemes zīdītāju un saimniecībās audzētu trušu gaļas importam Kopienā vai tranzītam caur to (OV L 39, 10.2.2009., 12. lpp.).

            PIELIKUMS
            Tabulu Regulas (EK) Nr. 119/2009 I pielikuma 1. daļā groza šādi:

                        a)

                        aiz ieraksta par Kanādu iekļauj šādas rindas:

                                    “Lielbritānijas un Ziemeļīrijas Apvienotā Karaliste

                                    GB

                                    WL

                                    RM

                                    WM

                                    Gērnsija

                                    GG

                                    WL

                                    RM

                                    WM”

                        b)

                        aiz ieraksta par Grenlandi iekļauj šādas rindas:

                                    “Džērsija

                                    JE

                                    WL

                                    RM

                                    WM”


title: Komisijas Īstenošanas regula (ES) 2019/588 (2019. gada 11. aprīlis), ar ko attiecībā uz Lielbritānijas un Ziemeļīrijas Apvienotās Karalistes un noteiktu tās atkarīgo teritoriju iekļaušanu to trešo valstu vai to daļu sarakstā, no kurām Savienībā atļauts ievest lietošanai pārtikā paredzēta svaigpiena, piena produktu, jaunpiena un jaunpiena produktu sūtījumus, groza Regulas (ES) Nr. 605/2010 I pielikumu (Dokuments attiecas uz EEZ.)

text:
                  11.4.2019

                  LV

                  Eiropas Savienības Oficiālais Vēstnesis

                  LI 100/11

         KOMISIJAS ĪSTENOŠANAS REGULA (ES) 2019/588
         (2019. gada 11. aprīlis),
         ar ko attiecībā uz Lielbritānijas un Ziemeļīrijas Apvienotās Karalistes un noteiktu tās atkarīgo teritoriju iekļaušanu to trešo valstu vai to daļu sarakstā, no kurām Savienībā atļauts ievest lietošanai pārtikā paredzēta svaigpiena, piena produktu, jaunpiena un jaunpiena produktu sūtījumus, groza Regulas (ES) Nr. 605/2010 I pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta ievadfrāzi, minētā panta 1. punkta pirmo daļu un 4. punktu un 9. panta 4. punktu,
         tā kā:

                     (1)

                     Apvienotā Karaliste 2017. gada 29. martā iesniedza paziņojumu par nodomu izstāties no Savienības saskaņā ar Līguma par Eiropas Savienību (LES) 50. pantu. 2019. gada 22. martā Eiropadome, vienojoties ar Apvienoto Karalisti, pieņēma Lēmumu (ES) 2019/476 (2), ar ko pagarina laikposmu saskaņā ar LES 50. panta 3. punktu. Saskaņā ar minēto lēmumu tad, ja Pārstāvju palāta vēlākais līdz 2019. gada 29. martam Izstāšanās līgumu neapstiprina, LES 50. panta 3. punktā paredzētais laikposms tiek pagarināts līdz 2019. gada 12. aprīlim. Tā kā Izstāšanās līgums līdz 2019. gada 29. martam nav apstiprināts, Savienības tiesības Apvienotajai Karalistei un tās teritorijā vairs nebūs piemērojamas no 2019. gada 13. aprīļa (“izstāšanās dienas”).

                     (2)

                     Komisijas Regulā (ES) Nr. 605/2010 (3) ir paredzēti sabiedrības veselības un dzīvnieku veselības nosacījumi un sertifikācijas prasības lietošanai pārtikā paredzēta svaigpiena, piena produktu, jaunpiena un jaunpiena produktu sūtījumu ievešanai Savienībā, kā arī iekļauts to trešo valstu vai to daļu saraksts, no kurām šādu sūtījumu ievešana Savienībā ir atļauta.

                     (3)

                     Lielbritānijas un Ziemeļīrijas Apvienotā Karaliste ir sniegusi nepieciešamās garantijas, ka minētā valsts un noteiktas tās atkarīgās teritorijas, sākot no izstāšanās dienas, ievēros Regulā (ES) Nr. 605/2010 paredzētos nosacījumus attiecībā uz lietošanai pārtikā paredzēta svaigpiena, piena produktu, jaunpiena un jaunpiena produktu sūtījumu ievešanu Savienībā, vismaz deviņus mēnešus ilgu sākotnējo periodu turpinot pildīt Savienības tiesību aktu prasības.

                     (4)

                     Tāpēc, ņemot vērā šīs īpašās garantijas, ko nodrošina Lielbritānijas un Ziemeļīrijas Apvienotā Karaliste, un lai izvairītos no nevajadzīgiem tirdzniecības traucējumiem pēc izstāšanās dienas, Apvienotā Karaliste un noteiktas tās atkarīgās teritorijas būtu jāiekļauj Regulas (ES) Nr. 605/2010 I pielikuma saraksta attiecīgi “A”, “B” un “C” slejās, kur minētas trešās valstis, to teritorijas un daļas, no kurām Savienībā atļauts ievest lietošanai pārtikā paredzēta svaigpiena, piena produktu, jaunpiena un jaunpiena produktu sūtījumus.

                     (5)

                     Tādēļ Regulas (ES) Nr. 605/2010 I pielikums būtu attiecīgi jāgroza.

                     (6)

                     Šī regula būtu jāpiemēro no 2019. gada 13. aprīļa, ja vien minētajā dienā Lielbritānijas un Ziemeļīrijas Apvienotajai Karalistei un tās teritorijā neturpina piemērot Savienības tiesības.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Regulas (ES) Nr. 605/2010 I pielikumu groza saskaņā ar šīs regulas pielikumu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 13. aprīļa.
            Tomēr, ja minētajā dienā Lielbritānijas un Ziemeļīrijas Apvienotajai Karalistei un tās teritorijā turpina piemērot Savienības tiesības, šo regulu nepiemēro

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 11. aprīlī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 18, 23.1.2003., 11. lpp.

            (2)  Eiropadomes 2019. gada 22. marta Lēmums (ES) 2019/476, kas pieņemts, vienojoties ar Apvienoto Karalisti, ar ko pagarina laikposmu saskaņā ar LES 50. panta 3. punktu (OV L 80 I, 22.3.2019., 1. lpp.).

            (3)  Komisijas 2010. gada 2. jūlija Regula (ES) Nr. 605/2010, ar ko nosaka dzīvnieku un sabiedrības veselības un veterinārās sertifikācijas nosacījumus lietošanai pārtikā paredzēta svaigpiena, piena produktu, jaunpiena un jaunpiena produktu ievešanai Eiropas Savienībā (OV L 175, 10.7.2010., 1. lpp.).

            PIELIKUMS
            Tabulu Regulas (ES) Nr. 605/2010 I pielikumā groza šādi:

                        (a)

                        aiz ieraksta par Etiopiju iekļauj šādas rindas:

                                    “GB

                                    Lielbritānijas un Ziemeļīrijas Apvienotā Karaliste

                                    +

                                    +

                                    +

                                    GG

                                    Gērnsija

                                    +

                                    +

                                    +”

                        (b)

                        aiz ieraksta par Islandi iekļauj šādu rindu:

                                    “JE

                                    Džērsija

                                    +

                                    +

                                    +”


title: Komisijas Īstenošanas regula (ES) 2019/589 (2019. gada 11. aprīlis), ar ko attiecībā uz Lielbritānijas un Ziemeļīrijas Apvienotās Karalistes un noteiktu tās atkarīgo teritoriju iekļaušanu to trešo valstu, teritoriju, zonu vai iecirkņu sarakstā, no kurām Eiropas Savienībā atļauts ievest akvakultūras dzīvnieku sūtījumus, groza Regulas (EK) Nr. 1251/2008 III pielikumu (Dokuments attiecas uz EEZ.)

text:
                  11.4.2019

                  LV

                  Eiropas Savienības Oficiālais Vēstnesis

                  LI 100/14

         KOMISIJAS ĪSTENOŠANAS REGULA (ES) 2019/589
         (2019. gada 11. aprīlis),
         ar ko attiecībā uz Lielbritānijas un Ziemeļīrijas Apvienotās Karalistes un noteiktu tās atkarīgo teritoriju iekļaušanu to trešo valstu, teritoriju, zonu vai iecirkņu sarakstā, no kurām Eiropas Savienībā atļauts ievest akvakultūras dzīvnieku sūtījumus, groza Regulas (EK) Nr. 1251/2008 III pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         Ņemot vērā Padomes 2006. gada 24. oktobra Direktīvu 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1), un jo īpaši tās 22. pantu un 61. panta 3. punktu,
         tā kā:

                     (1)

                     2017. gada 29. martā Apvienotā Karaliste uz Līguma par Eiropas Savienību (LES) 50. panta pamata iesniedza paziņojumu par nodomu no Savienības izstāties. 2019. gada 22. martā Eiropadome, vienojoties ar Apvienoto Karalisti, pieņēma Lēmumu (ES) 2019/476 (2), ar ko pagarina laikposmu saskaņā ar LES 50. panta 3. punktu. Saskaņā ar minēto lēmumu, ja Pārstāvju palāta vēlākais līdz 2019. gada 29. martam Izstāšanās līgumu neapstiprina, LES 50. panta 3. punktā paredzētais laikposms tiek pagarināts līdz 2019. gada 12. aprīlim. Tā kā Izstāšanās līgums līdz 2019. gada 29. martam nav apstiprināts, Savienības tiesības Apvienotajai Karalistei un tās teritorijā vairs nebūs piemērojamas no 2019. gada 13. aprīļa (“izstāšanās dienas”).

                     (2)

                     Komisijas Regulas (EK) Nr. 1251/2008 (3) III pielikumā ir izveidots to trešo valstu, teritoriju, zonu vai iecirkņu saraksts, no kuriem Savienībā atļauts ievest akvakultūras dzīvniekus.

                     (3)

                     Lielbritānijas un Ziemeļīrijas Apvienotā Karaliste ir sniegusi nepieciešamās garantijas, ka minētā valsts un noteiktas tās atkarīgās teritorijas, sākot no izstāšanās dienas, ievēros Regulā (EK) Nr. 1251/2008 paredzētos nosacījumus attiecībā uz akvakultūras dzīvnieku sūtījumu ievešanu Savienībā, vismaz deviņus mēnešus ilgu sākotnējo periodu turpinot pildīt Savienības tiesību aktu prasības.

                     (4)

                     Tāpēc, ņemot vērā šīs īpašās garantijas, ko nodrošina Lielbritānijas un Ziemeļīrijas Apvienotā Karaliste, un lai izvairītos no nevajadzīgiem tirdzniecības traucējumiem pēc izstāšanās dienas, Apvienotā Karaliste un noteiktas tās atkarīgās teritorijas būtu jāiekļauj Regulas (EK) Nr. 1251/2008 III pielikuma sarakstā, kur minētas tās trešās valstis, teritorijas, zonas vai iecirkņi, no kuriem Savienībā atļauts ievest akvakultūras dzīvnieku sūtījumus.

                     (5)

                     Tādēļ Regulas (EK) Nr. 1251/2008 III pielikums būtu attiecīgi jāgroza.

                     (6)

                     Šī regula būtu jāpiemēro no 2019. gada 13. aprīļa, ja vien minētajā dienā Lielbritānijas un Ziemeļīrijas Apvienotajai Karalistei un tās teritorijā neturpina piemērot Savienības tiesības.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Regulas (EK) Nr. 1251/2008 III pielikumu groza saskaņā ar šīs regulas pielikumu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 13. aprīļa.
            Tomēr, ja minētajā dienā Lielbritānijas un Ziemeļīrijas Apvienotajai Karalistei un tās teritorijā turpina piemērot Savienības tiesības, šo regulu nepiemēro.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 11. aprīlī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 328, 24.11.2006., 14. lpp.

            (2)  Eiropadomes 2019. gada 22. marta Lēmums (ES) 2019/476, kas pieņemts, vienojoties ar Apvienoto Karalisti, ar ko pagarina laikposmu saskaņā ar LES 50. panta 3. punktu (OV L 80 I, 22.3.2019., 1. lpp.).

            (3)  Komisijas 2008. gada 12. decembra Regula (EK) Nr. 1251/2008, ar ko īsteno Padomes Direktīvu 2006/88/EK attiecībā uz nosacījumiem un sertifikācijas prasībām par akvakultūras dzīvnieku un to produktu laišanu tirgū un importu Kopienā un nosaka pārnēsātājsugu sarakstu (OV L 337, 16.12.2008., 41. lpp.).

            PIELIKUMS
            Tabulu Regulas (EK) Nr. 1251/2008 III pielikumā groza šādi:

                        a)

                        aiz ieraksta par Kuka Salām iekļauj šādas rindas:

                                    “GB

                                    Lielbritānijas un Ziemeļīrijas Apvienotā Karaliste

                                    X

                                    X

                                    X

                                    Visa valsts

                                    GG

                                    Gērnsija

                                    X

                                    X

                                    X

                                    Visa valsts”

                        b)

                        aiz ieraksta par Izraēlu iekļauj šādas rindas:

                                    “JE

                                    Džērsija

                                    X

                                    X

                                    X

                                    Visa valsts”


title: Komisijas Īstenošanas regula (ES) 2019/590 (2019. gada 11. aprīlis), ar ko attiecībā uz Lielbritānijas un Ziemeļīrijas Apvienotās Karalistes un dažu tās atkarīgo teritoriju iekļaušanu to trešo valstu un to teritoriju daļu sarakstā, no kurām Savienībā atļauts ievest dzīvus zirgu dzimtas dzīvniekus un to spermu, olšūnas un embrijus, groza Īstenošanas regulas (ES) 2018/659 I pielikumu (Dokuments attiecas uz EEZ.)

text:
                  11.4.2019

                  LV

                  Eiropas Savienības Oficiālais Vēstnesis

                  LI 100/17

         KOMISIJAS ĪSTENOŠANAS REGULA (ES) 2019/590
         (2019. gada 11. aprīlis),
         ar ko attiecībā uz Lielbritānijas un Ziemeļīrijas Apvienotās Karalistes un dažu tās atkarīgo teritoriju iekļaušanu to trešo valstu un to teritoriju daļu sarakstā, no kurām Savienībā atļauts ievest dzīvus zirgu dzimtas dzīvniekus un to spermu, olšūnas un embrijus, groza Īstenošanas regulas (ES) 2018/659 I pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK (1), un jo īpaši tās 3. panta 2. punktu un 9. panta 1. punkta c) apakšpunktu,
         ņemot vērā Padomes 1992. gada 13. jūlija Direktīvu 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā (2), un jo īpaši tās 17. panta 3. punktu,
         ņemot vērā Padomes 2009. gada 30. novembra Direktīvu 2009/156/EK par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm (3) un jo īpaši tās 2. panta i) punktu, 12. panta 1., 4. un 5. punktu, 13. panta 2. punktu un 15., 16., 17. un 19. pantu,
         tā kā:

                     (1)

                     Apvienotā Karaliste 2017. gada 29. martā iesniedza paziņojumu par nodomu izstāties no Savienības saskaņā ar Līguma par Eiropas Savienību (LES) 50. pantu. 2019. gada 22. martā Eiropadome, vienojoties ar Apvienoto Karalisti, pieņēma Lēmumu (ES) 2019/476 (4), ar ko pagarina laikposmu saskaņā ar LES 50. panta 3. punktu. Saskaņā ar minēto lēmumu tad, ja Pārstāvju palāta vēlākais līdz 2019. gada 29. martam Izstāšanās līgumu neapstiprina, LES 50. panta 3. punktā paredzētais laikposms tiek pagarināts līdz 2019. gada 12. aprīlim. Tā kā Izstāšanās līgums līdz 2019. gada 29. martam nav apstiprināts, Savienības tiesības Apvienotajai Karalistei un tās teritorijā vairs nebūs piemērojamas no 2019. gada 13. aprīļa (“izstāšanās dienas”).

                     (2)

                     Direktīvā 2009/156/EK ir noteiktas dzīvnieku veselības prasības attiecībā uz zirgu dzimtas dzīvnieku importu Savienībā. Tajā noteikts, ka Savienībā drīkst ievest tikai tādus zirgu dzimtas dzīvniekus, kuri nāk no tādas trešās valsts vai tās teritorijas daļas, kas iekļauta saskaņā ar minēto direktīvu izveidotā trešo valstu sarakstā, un kuriem pievienots veselības sertifikāts, kas atbilst saskaņā ar minēto direktīvu izveidotam paraugam.

                     (3)

                     Direktīvā 92/65/EEK ir noteiktas dzīvnieku veselības prasības, kuras jāievēro attiecībā uz zirgu dzimtas dzīvnieku spermas, olšūnu un embriju importu Savienībā. Tajā noteikts, ka Savienībā drīkst ievest tikai tādas preces, kuras nāk no tādas trešās valsts vai tās daļas, kas iekļauta saskaņā ar minēto direktīvu izveidotā trešo valstu sarakstā, un kurām pievienots veselības sertifikāts, kas atbilst saskaņā ar minēto direktīvu izveidotam paraugam. Veselības sertifikātam jāapliecina, ka preces nosūtītas no tādiem apstiprinātiem savākšanas un glabāšanas centriem vai ieguves un sagatavošanas grupām, kas nodrošina garantijas, kuras ir līdzvērtīgas vismaz minētās direktīvas D pielikuma I nodaļā noteiktajām.

                     (4)

                     Ar Komisijas Īstenošanas regulu (ES) Nr. 2018/659 (5) cita starpā ir izveidots to trešo valstu un to teritoriju daļu saraksts, no kurām dalībvalstis atļauj ievest dzīvus zirgu dzimtas dzīvniekus un to spermu, olšūnas un embrijus.

                     (5)

                     Lielbritānijas un Ziemeļīrijas Apvienotā Karaliste ir sniegusi nepieciešamās garantijas, ka minētā valsts un dažas no tās atkarīgajām teritorijām, sākot no izstāšanās dienas, ievēros Direktīvā 2009/156/EK, Direktīvā 92/65/EEK un Īstenošanas regulā (ES) 2018/659 paredzētos nosacījumus attiecībā uz zirgu dzimtas dzīvnieku un to spermas, olšūnu un embriju sūtījumu ievešanu Savienībā, vismaz deviņus mēnešus ilgu sākotnējo periodu turpinot pildīt Savienības tiesību aktu prasības.

                     (6)

                     Tāpēc, ņemot vērā šīs īpašās garantijas, ko sniegusi Lielbritānijas un Ziemeļīrijas Apvienotā Karaliste, un lai izvairītos no nevajadzīgiem tirdzniecības traucējumiem pēc izstāšanās dienas, Lielbritānijas un Ziemeļīrijas Apvienotā Karaliste un dažas no tās atkarīgajām teritorijām būtu jāiekļauj to trešo valstu un to teritoriju daļu sarakstā, kuras norādītas Īstenošanas regulas (ES) 2018/659 I pielikumā un no kurām atļauts ievest dzīvus zirgu dzimtas dzīvniekus un to spermu, olšūnas un embrijus.

                     (7)

                     Attiecībā uz zirgu dzimtas dzīvnieku veselības stāvokli Lielbritānijas un Ziemeļīrijas Apvienotajā Karalistē un tās atkarīgajās teritorijās šīs valstis būtu jāiedala sanitārajā grupā “A”, un būtu jāatļauj visu veidu ievešana un visu kategoriju zirgu dzimtas dzīvnieku ievešana.

                     (8)

                     Tāpēc Īstenošanas regulas (ES) 2018/659 I pielikums būtu attiecīgi jāgroza.

                     (9)

                     Šī regula būtu jāpiemēro no 2019. gada 13. aprīļa, ja vien minētajā dienā Lielbritānijas un Ziemeļīrijas Apvienotajai Karalistei un tās teritorijā neturpina piemērot Savienības tiesības.

                     (10)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) 2018/659 I pielikumu groza saskaņā ar šīs regulas pielikumu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 13. aprīļa.
            Tomēr, ja minētajā dienā Lielbritānijas un Ziemeļīrijas Apvienotajai Karalistei un tās teritorijā turpina piemērot Savienības tiesības, šo lēmumu nepiemēro.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 11. aprīlī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 24.9.1991., 56. lpp.

            (2)  OV L 268, 14.9.1992., 54. lpp.

            (3)  OV L 192, 23.7.2010., 1. lpp.

            (4)  Eiropadomes 2019. gada 22. marta Lēmums (ES) 2019/476, kas pieņemts, vienojoties ar Apvienoto Karalisti, ar ko pagarina laikposmu saskaņā ar LES 50. panta 3. punktu (OV L 80 I, 22.3.2019., 1. lpp.).

            (5)  Komisijas 2018. gada 12. aprīļa Īstenošanas regula (ES) 2018/659 par prasībām dzīvu zirgu dzimtas dzīvnieku un to spermas, olšūnu un embriju ievešanai Savienībā (OV L 110, 30.4.2018., 1. lpp.).

            PIELIKUMS
            Tabulu Īstenošanas regulas (ES) 2018/659 I pielikumā groza šādi:

                        a)

                        aiz ieraksta par Folklenda (Malvinu) Salām iekļauj šādas rindas:

                                    “GB

                                    Lielbritānijas un Ziemeļīrijas Apvienotā Karaliste

                                    GB-0

                                    Visa valsts

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X

                                    GG

                                    Gērnsija

                                    GG-0

                                    Visa valsts

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X”

                        b)

                        aiz ieraksta par Islandi iekļauj šādu rindu:

                                    “JE

                                    Džērsija

                                    JE-0

                                    Visa valsts

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X”


title: Komisijas Īstenošanas regula (ES) 2019/1085 (2019. gada 25. jūnijs), ar ko darbīgās vielas 1-metilciklopropēna apstiprinājumu atjauno saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu un Komisijas Īstenošanas regulas (ES) 2015/408 pielikumu (Dokuments attiecas uz EEZ.)

text:
                  26.6.2019

                  LV

                  Eiropas Savienības Oficiālais Vēstnesis

                  L 171/110

         KOMISIJAS ĪSTENOŠANAS REGULA (ES) 2019/1085
         (2019. gada 25. jūnijs),
         ar ko darbīgās vielas 1-metilciklopropēna apstiprinājumu atjauno saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu un Komisijas Īstenošanas regulas (ES) 2015/408 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu saistībā ar tās 78. panta 2. punktu,
         tā kā:

                     (1)

                     Komisijas Direktīva 2006/19/EK (2) 1-metilciklopropēnu kā darbīgo vielu iekļāva Padomes Direktīvas 91/414/EEK (3) I pielikumā.

                     (2)

                     Darbīgās vielas, kas iekļautas Direktīvas 91/414/EEK I pielikumā, tiek uzskatītas par apstiprinātām uz Regulas (EK) Nr. 1107/2009 pamata un ir norādītas Komisijas Īstenošanas regulas (ES) Nr. 540/2011 (4) pielikuma A daļas sarakstā.

                     (3)

                     Īstenošanas regulas (ES) Nr. 540/2011 pielikuma A daļā noteiktais darbīgās vielas 1-metilciklopropēna apstiprinājums zaudē spēku 2019. gada 31. oktobrī.

                     (4)

                     Komisijas Īstenošanas regulas (ES) Nr. 844/2012 (5) 1. pantā norādītajā laikposmā saskaņā ar minētā panta noteikumiem tika iesniegts pieteikums uz 1-metilciklopropēna apstiprinājuma atjaunošanu.

                     (5)

                     Pieteikuma iesniedzējs iesniedza papildu dokumentāciju, kas vajadzīga saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts atzina, ka pieteikums ir pilnīgs.

                     (6)

                     Ziņotāja dalībvalsts, apspriežoties ar otru ziņotāju dalībvalsti, sagatavoja atjaunošanas novērtējuma ziņojumu, ko 2017. gada 28. aprīlī iesniedza Eiropas Pārtikas nekaitīguma iestādei (“Iestāde”) un Komisijai.

                     (7)

                     Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm komentāru sniegšanai un saņemtos komentārus nosūtīja Komisijai. Turklāt Iestāde papildu kopsavilkuma dokumentāciju darīja publiski pieejamu.

                     (8)

                     2018. gada 28. maijā Iestāde paziņoja Komisijai savu secinājumu (6) par to, vai sagaidāms, ka 1-metilciklopropēns atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. 2018. gada 12. un 13. decembrī Komisija Augu, dzīvnieku, pārtikas aprites un dzīvnieku barības pastāvīgajai komitejai iesniedza projektu atjaunošanas ziņojumam par 1-metilciklopropēnu.

                     (9)

                     Kas attiecas uz jaunajiem endokrīni disruptīvo īpašību noteikšanas kritērijiem, kas ieviesti ar Komisijas Regulu (ES) 2018/605 (7), saskaņā ar Iestādes secinājumu ir ļoti mazticams, ka 1-metilciklopropēns ir estrogēniskas, androgēniskas, tiroidogēniskas un steroidogēniskas modalitātes endokrīnais disruptors. Pamatojoties uz pieejamajiem datiem un pašreizējām zināšanām (8), Iestāde secina, ka ir maz ticams, ka 1-metilciklopropēnam piemīt endokrīni disruptīvas īpašības. Tāpēc Komisija uzskata, ka 1-metilciklopropēns nav uzskatāms par vielu, kam piemīt endokrīni disruptīvas īpašības.

                     (10)

                     Par vismaz viena 1-metilciklopropēnu saturoša augu aizsardzības līdzekļa vienu vai vairākiem reprezentatīviem lietojumiem ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti.

                     (11)

                     Tomēr saskaņā ar Regulas (EK) Nr. 1107/2009 14. panta 1. punktu saistībā ar minētās regulas 6. pantu un pašreizējo zinātnes un tehnikas atziņu gaismā apstiprinājums tomēr jāatjauno ar dažiem nosacījumiem un ierobežojumiem. Konkrētāk, ir lietderīgi paturēt spēkā ierobežojumu, kas minēto vielu ļauj lietot tikai par augšanas regulatoru uzglabāšanai slēgtās noliktavās pēc ražas novākšanas.

                     (12)

                     Komisijas Īstenošanas regulā (ES) 2015/408 (9) 1-metilciklopropēns kā aizstājama viela sarakstā ir iekļauts, pamatojoties uz tās pieņemamo diennakts devu, kas ir ievērojami zemāka nekā vairumam attiecīgās grupas vai lietojuma kategorijas ietvaros apstiprināto darbīgo vielu.

                     (13)

                     Pamatojoties uz jaunajiem toksikoloģiskajiem datiem, kas sniegti dokumentācijā par atjaunošanas procesu, Iestāde izdarīja secinājumu par pieņemamās diennakts devas būtisku paaugstināšanu. Līdz ar to Komisija uzskata, ka 1-metilciklopropēns neatbilst Regulas (EK) Nr. 1107/2009 II pielikuma 4. punktā dotajiem kritērijiem, un tāpēc 1-metilciklopropēns vairs neatbilst kritērijiem, pēc kuriem to uzskatītu par aizstājamu vielu saskaņā ar Regulas (EK) Nr. 1107/2009 24. pantu. Attiecīgi ieraksts par 1-metilciklopropēnu no Īstenošanas regulas (ES) 2015/408 pielikuma būtu jāsvītro.

                     (14)

                     Tāpēc ir lietderīgi darbīgās vielas 1-metilciklopropēna apstiprinājumu atjaunot.

                     (15)

                     Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 pielikums.

                     (16)

                     Ar Komisijas Īstenošanas regulu (ES) 2018/1262 (10) 1-metilciklopropēna apstiprinājuma termiņš tika pagarināts līdz 2019. gada 31. oktobrim, lai atjaunošanas procedūru varētu pabeigt pirms vielas apstiprinājuma termiņa beigām. Ņemot vērā, ka lēmums par apstiprinājuma atjaunošanu tika pieņemts pirms minētā pagarinātā termiņa beigām, šī regula būtu jāpiemēro no 2019. gada 1. augusta.

                     (17)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Darbīgās vielas apstiprinājuma atjaunošana
            I pielikumā specificētās darbīgās vielas 1-metilciklopropēna apstiprinājumu atjauno ar minētajā pielikumā noteiktajiem nosacījumiem.

            2. pants
            Grozījumi Īstenošanas regulā (ES) Nr. 540/2011
            Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.

            3. pants
            Grozījumi Īstenošanas regulā (ES) 2015/408
            Ierakstu par 1-metilciklopropēnu no Īstenošanas regulas (ES) 2015/408 pielikuma svītro.

            4. pants
            Stāšanās spēkā un piemērošanas diena
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 1. augusta.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 25. jūnijā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  Komisijas 2006. gada 14. februāra Direktīva 2006/19/EK, ar ko groza Padomes Direktīvu 91/414/EEK, lai tajā iekļautu 1-metilciklopropēnu kā aktīvo vielu (OV L 44, 15.2.2006., 15. lpp.).

            (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

            (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            (6)  EFSA Journal 2018; 16(7):5308. Pieejams tiešsaistē: www.efsa.europa.eu. EFSA (Eiropas Pārtikas nekaitīguma iestāde), 2018. Conclusion on the peer review of the pesticide risk assessment of the active substance 1-methylcyclopropene.

            (7)  Komisijas 2018. gada 19. aprīļa Regula (ES) 2018/605, ar ko groza Regulas (EK) Nr. 1107/2009 II pielikumu, aprakstot zinātniskus kritērijus endokrīni disruptīvu īpašību noteikšanai (OV L 101, 20.4.2018., 33. lpp.).

            (8)  OECD Conceptual Framework, as analysed in the EFSA Scientific Opinion on the hazard assessment of endocrine disruptors, EFSA Scientific Committee, 2013.

            (9)  Komisijas 2015. gada 11. marta Īstenošanas regula (ES) 2015/408 par Eiropas Parlamenta un Padomes Regulas (EK) Nr. 1107/2009 attiecībā uz augu aizsardzības līdzekļu laišanu tirgū 80. panta 7. punkta īstenošanu un aizstājamo vielu saraksta izveidošanu (OV L 67, 12.3.2015., 18. lpp.).

            (10)  Komisijas 2018. gada 20. septembra Īstenošanas regula (ES) 2018/1262, ar ko attiecībā uz apstiprinājuma periodu pagarināšanu darbīgajām vielām 1-metilciklopropēns, beta-ciflutrīns, hlortalonils, hlortolurons, klomazons, cipermetrīns, daminozīds, deltametrīns, dimetēnamīds-p, diurons, fludioksonils, flufenacets, flurtamons, fostiazāts, indoksakarbs, MCPA, MCPB, prosulfokarbs, tiofanātmetils un tribenurons groza Īstenošanas regulu (ES) Nr. 540/2011 (OV L 238, 21.9.2018., 62. lpp.).

            I PIELIKUMS

                        Parastais nosaukums, identifikācijas numuri

                           IUPAC nosaukums

                        Tīrība (1)

                        Apstiprināšanas datums

                        Apstiprinājuma termiņa beigas

                        Īpaši noteikumi

                        1-metilciklopropēns

                           CAS Nr. 3100-04-7

                           CIPAC Nr. 767

                        1-metilciklopropēns

                        ≥ 980 g/kg (tehnisks koncentrāts)
                        Šādus piemaisījumus uzskata par toksiskiem, un tehniskajā materiālā (tehniskajā koncentrātā) tie nedrīkst pārsniegt turpmāk norādīto līmeni:

                                    —

                                    1-hlor-2-metilpropēns: maks. 0,2 g/kg,

                                    —

                                    3-hlor-2-metilpropēns: maks. 0,2 g/kg.

                              Attiecībā uz in situ iegūtu 1-metilciklopropēnu toksikoloģiski nozīmīgi piemaisījumi ir heptāns un metilcikloheksāns. Šiem piemaisījumiem jābūt mazāk par 10 %.

                        2019. gada 1. augusts

                        2034. gada 31. jūlijs

                        Var atļaut lietot tikai par augu augšanas regulatoru uzglabāšanai slēgtā noliktavā pēc ražas novākšanas.
                        Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā apstiprinājuma atjaunošanas ziņojuma secinājumus par 1-metilciklopropēnu un jo īpaši tā I un II papildinājumu.

               (1)  Detalizēta papildinformācija par pamatvielas identitāti un tās specifikācija ir norādītas apstiprinājuma atjaunošanas ziņojumā.

            II PIELIKUMS
            Īstenošanas regulas (ES) Nr. 540/2011 pielikumu groza šādi:

                        1)

                        pielikuma A daļā 117. ierakstu par 1-metilciklopropēnu svītro;

                        2)

                        pielikuma B daļā iekļauj šādu ierakstu:

                                    Nr.

                                    Parastais nosaukums, identifikācijas numuri

                                       IUPAC nosaukums

                                    Tīrība (1)

                                    Apstiprināšanas datums

                                    Apstiprinājuma termiņa beigas

                                    Īpaši noteikumi

                                    “136

                                    1-metilciklopropēns

                                       CAS Nr. 3100-04-7

                                       CIPAC Nr. 767

                                    1-metilciklopropēns

                                    ≥ 980 g/kg (tehnisks koncentrāts)
                                    Šādus piemaisījumus uzskata par toksiskiem, un tehniskajā materiālā (tehniskajā koncentrātā) tie nedrīkst pārsniegt turpmāk norādīto līmeni:

                                                —

                                                1-hlor-2-metilpropēns: maks. 0,2 g/kg,

                                                —

                                                3-hlor-2-metilpropēns: maks. 0,2 g/kg.

                                          Attiecībā uz in situ iegūtu 1-metilciklopropēnu toksikoloģiski nozīmīgi piemaisījumi ir heptāns un metilcikloheksāns. Šiem piemaisījumiem jābūt mazāk par 10 %.

                                    2019. gada 1. augusts

                                    2034. gada 31. jūlijs

                                    Var atļaut lietot tikai par augu augšanas regulatoru uzglabāšanai slēgtā noliktavā pēc ražas novākšanas.
                                    Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā apstiprinājuma atjaunošanas ziņojuma secinājumus par 1-metilciklopropēnu un jo īpaši tā I un II papildinājumu.”

               (1)  Detalizēta papildinformācija par pamatvielas identitāti un tās specifikācija ir norādītas apstiprinājuma atjaunošanas ziņojumā.